**Veiledning til utfylling av laste- og ballast instruks**

Forklaring til laste- og stabilitetsinstruksen: Utfylt instruks imøteses innsendt sammen med stabilitetsberegninger.

|  |  |
| --- | --- |
| **Punkt i stabilitet- og lastebegrensninger** | **Forklaring** |
| Fartøynavn, kjenningssignal og fartsområde | Skriv inn fartøyets navn, kjenningssignal og fartsområde. Fjern fotnote og tilhørende tekst som ikke er aktuell. |
| Fangstmetode | Fangstmetode(r) som stabilitet og lastelinje er basert på. Det skal brukes en rad for hver fangstmetode. |
| Redskapsvekt [t] | Tillatte redskapsvekt(er) ved aktuell fangstmetode(r) |
| Dypgang / nedlasting [m] | Fartøyets maksimale sommerdypgang. (Fartøy som bruker drageluke for én driftsform, og der drageluken er permanent lukket under øvrige driftsformer kan ha to fribord/fribordsdekk) |
| Fribord målt fra [sett inn dekk] [m] | Skriv inn hvilket dekk som er fribordsdekk |
| Dato for krengeprøve (Eventuelt «Foreløpig») | Dato for siste krengeprøve. Eventuelt kan det skrives «foreløpig» når stabilitet er godkjent basert på estimerte lettskipsverdier. |
| Lettskipsvekt [t] | Lettskipsvekt brukt i stabilitetsberegningene. |
| Maks last i lasterom [t] | Maksimal last i lasterom når fartøyet er lastet ned til sommerlastemerket. |
| Dødvekt [t] | Dødvekt når fartøyet er lastet ned til sommerlastemerket. |
| Type permanent ballast | Skriv inn hva permanent ballast, som ikke er inkludert i lettskipsvekten, består av. |
| Permanent ballast [t] | Vekt av permanent ballast som ikke er inkludert i lettskipsvekten. |
| Maks fangst på [sett inn dekk] | Skriv inn hvilket dekk dekkslasten er plassert på. |
| * Vekt [t]
 | Maksimal vekt på dekkslasten. Dersom det er ulik vekt på dekkslast ved ulike fangstmetoder kan disse identifiseres ved nummerering. Dersom det er ulik vekt på dekkslast med og uten fare for overising skal dette spesifiseres med flere rader. |
| * Høyde o. dekk [m]
 | Høyeste vertikale tyngdepunkt til dekkslasten. |
| Maks fangst i fabrikk [t] | Maksimal vekt på fangst i fabrikk / produksjonsområde. |
| Maks fangst i mottaksbinge [t] | Maksimal vekt på fangst i mottaksbinge / mottakstank. |
| **Punkt i operasjonelle begrensninger**  | **Forklaring** |
| Fartøyet er / er ikke beregnet for å føre flytende last. | Skriv inn om fartøyet er / er ikke beregnet for å føre flytende last. Denne teksten må tilpasses dersom fartøyet har ulike lasterom/tanker beregnet for ulik type last. |
| Grensekondisjoner | Tabellene skal inneholde oversikt over når det må fylles last/ballast avhengig av bunkersmengde |
| Forråd [%] | Skriv inn prosentvis mengde av bunkers og ferskvann. |
| Rulledempningstank [% eller TOM] | Skriv inn prosentvis fylling av rulledempningstank. Merk: Det kan utarbeides egen instruks for bruk av rulledempningstank. |
| Ballast i ballasttanker [t] | Minimum total vekt på ballastvann i ballasttankene. Merk: Det kan utarbeides egen instruks for bruk av vannballast. |
| Sjøvann / last i lastetanker / lasterom [t] | Minimum total vekt på last i lastetanker / lasterom. |

Informasjon som ikke er nødvendig for fartøyet kan fjernes fra tabellene. Instruksen skal være hensiktsmessig utformet for oppslag om bord. Det må vurderes om informasjonen må deles opp på flere ark.

Punkt i stabilitets- og lastebegrensninger skal alltid fylles ut.

Punkt i operasjonelle begrensninger kan fylles ut slik det er satt opp eller endres som nødvendig. Dersom det er mer hensiktsmessig å beskrive grensekondisjoner med tekst kan dette suppleres og / eller tabellene fjernes. Det kan brukes forrrådsintervall istedenfor linje for hver % forråd. Kapittelet operasjonelle begrensninger kan benyttes som instruks for bruk av vannballast og / eller rulledempingstank. Dersom det er ønskelig å bruke egen instruks for operasjonelle begrensninger kan det henvises til denne.